Ing bab 6, mratelakakên pangagênging kabupatèn punika kawênangakên amutusi prakawis ingkang nêrak pêpacak nagari ingkang rèmèh-rèmèh, kalêbêt kadurjanan alit-alit sarêmbag kalihan tuwan asistèn residhèn, amung putusaning pangadilan pulisi rol punika botên kenging langkung saking ukuman 8 wulan utawi dhêndha langkung 100 rupiyah, putusanipun kêdah kapèngêtan ing buku, ingkang kêdah kaparingan tapak asta dening bupati pulisi, kalihan tuwan asistèn residhèn.
